1. ปัจจัยความเสี่ยง

ปัจจัยความเสี่ยงที่มีผลกระทบต่อการดำเนินงานของบริษัทฯเป็นความเสี่ยงที่บริษัทฯประสบจากปัจจัยภายนอกต่างๆและ/หรือลักษณะเฉพาะของธุรกิจทั้งนี้ความเสี่ยงและความไม่แน่นอนอื่นที่กรรมการมิได้กล่าวถึงจัดเป็นความเสี่ยงที่ไม่มีนัยสำคัญ
หรือเป็นความเสี่ยงที่กรรมการไม่อาจคาดหมายได้อย่างไรก็ตามปัจจัยดังกล่าวอาจส่งผลกระทบต่อการดำเนินธุรกิจสถานะการเงินและผลประกอบการของบริษัทฯ

1.  ความเสี่ยงเนื่องจากการประกอบธุรกิจ

    1.  การเปลี่ยนแปลงเทคโนโลยีที่มีผลกระทบต่อสินค้าคงคลัง เนื่องจากสินค้าหลักของบริษัทฯ
        เป็นคอมพิวเตอร์และอุปกรณ์ต่อพ่วง
        ซึ่งจัดเป็นกลุ่มสินค้าที่มีการเปลี่ยนแปลงทางเทคโนโลยีอย่างรวดเร็วและตลอดเวลา
        อาจทำให้สินค้าที่ยังไม่ได้จำหน่ายเกิดล้าสมัยได้ง่าย
        ส่งผลให้บริษัทฯเกิดความเสี่ยงในการบริหารสินค้าคงเหลือ
        และความเสี่ยงจากการขาดทุนในการลดราคาเพื่อเร่งระบายสินค้าที่ล้าสมัยออกไป
        บริษัทฯได้มีการหามาตรการรองรับความเสี่ยงจากการประกอบธุรกิจในด้านนี้ ดังนี้:

  • นโยบายบริหารการเก็บสินค้าคงคลังไม่ให้เกิน 60 วัน
  และมีการจัดทำประมาณการยอดขายทุกเดือน เพื่อใช้ในการกำหนดยอดสั่งซื้อในแต่ละเดือน

  • การเร่งระบายสินค้าโดยการจัดส่งเสริมการขายต่างๆเช่นการให้รางวัลเป็นแรงจูงใจสำหรับ

  ลูกค้าที่สามารถสร้างยอดขายได้ตามเป้า
  การเข้าร่วมงานแสดงสินค้าที่เกี่ยวกับเทคโลยีซึ่งนอกเหนือจากจุดประสงค์การระบายสินค้าแล้วยังเป็นโอกาสที่จะนำเสนอสินค้าใหม่ให้แก่ลูกค้าอีกด้วยและการผนวกการขาย(Bundle)เข้าไปกับสินค้าอื่นๆ
  (Package) เพื่อสร้างแรงจูงใจในการซื้อเพิ่มขึ้น

  • บริษัทฯ มีนโยบายการตั้งสำรองสินค้าคงคลังล้าสมัยตามอายุสินค้าในทุก ๆ เดือน
  ซึ่งเมื่อมีสินค้าค้างสต็อค จะมีการตั้งสำรองตามอายุ อันจะทำให้มูลค่าที่แสดงในงบการเงินเป็น

  มูลค่าที่หักภาระสินค้าค้างสต็อคไปแล้วเสมอ โดยในปี 2547 และ 2548
  บริษัทฯได้ตั้งค่าเผื่อสินค้าล้าสมัยคิดเป็นร้อยละ 4.6 และร้อยละ 2.4
  ของสินค้าคงเหลือของงวดนั้นๆ ดังมีรายละเอียดดังต่อไปนี้

+------------+---+--------+------------+----+---------+------------+
| อายุสินค้า    | ก |        |            | ก  |         |            |
|            | า |        |            | าร |         |            |
|            | ร |        |            | ตั้ง |         |            |
|            | ต |        |            | สำ |         |            |
|            | ั้ง |        |            | รอ |         |            |
|            | ส |        |            | งปี |         |            |
|            | ำ |        |            | 25 |         |            |
|            | ร |        |            | 48 |         |            |
|            | อ |        |            |    |         |            |
|            | ง |        |            |    |         |            |
|            | ปี |        |            |    |         |            |
|            | 2 |        |            |    |         |            |
|            | 5 |        |            |    |         |            |
|            | 4 |        |            |    |         |            |
|            | 7 |        |            |    |         |            |
+------------+---+--------+------------+----+---------+------------+
|            | % | มูล     | จำนวนเ     | %  | ม       | จำนวนเ     |
|            |   | ค่าสินค้า | งินที่ตั้งสำรอง |    | ูลค่าสินค้า | งินที่ตั้งสำรอง |
+------------+---+--------+------------+----+---------+------------+
| เกิน 6 เดือน | 2 | 1,373, | 343,322.31 | 25 | 3,444   | 861,009.54 |
|            | 5 | 289.24 |            |    | ,038.15 |            |
+------------+---+--------+------------+----+---------+------------+
| เกิน 9 เดือน | 5 | 3,743, | 1,         | 50 | 5,002   | 2,         |
|            | 0 | 321.08 | 871,660.54 |    | ,433.72 | 501,216.86 |
+------------+---+--------+------------+----+---------+------------+
| เกิน 1      | 1 | 1      | 16,        | 1  | 12,793  | 12,        |
| ปีขึ้นไป      | 0 | 6,125, | 125,603.15 | 00 | ,158.60 | 793,158.60 |
|            | 0 | 603.15 |            |    |         |            |
+------------+---+--------+------------+----+---------+------------+
| รวม        |   | 2      | 18,        |    | 21,239  | 16,        |
|            |   | 1,242, | 340,586.00 |    | ,630.47 | 155,385.00 |
|            |   | 213.47 |            |    |         |            |
+------------+---+--------+------------+----+---------+------------+

  1.2 ความเสี่ยงจากลูกหนี้การค้า ในการดำเนินธุรกิจของบริษัทโดยกว่าร้อยละ 90
  ของยอดขายทั้งหมดเป็นการขายแบบให้เครดิตแก่ลูกค้า ดังนั้นหากลูกหนี้การค้าของบริษัทฯ
  เกิดปัญหาในการบริหารงาน ไม่สามารถชำระเงินได้ตามกำหนด
  จะส่งผลต่อสภาพคล่องของบริษัทฯ ทางด้านเงินทุนหมุนเวียน หรือผลการดำเนินงานของบริษัทฯได้
  อย่างไรก็ตามบริษัทฯมีการจัดระบบการให้และการตรวจสอบเครดิตอย่างรัดกุมก่อนจะให้วงเงินขายเชื่อกับลูกค้าโดย

• มีการแยกฝ่ายควบคุมเครดิตออกจากฝ่ายขาย เพื่อให้การพิจารณาเครดิตเป็นไปอย่างอิสระ

  • เพื่อลดความเสี่ยงด้านหนี้สูญ บริษัทฯได้จัดให้มีการซื้อประกันภัยเพื่อคุ้มครองความ

  เสียหายด้านหนี้สูญที่จะเกิดจากลูกค้าที่เป็นตัวแทนผู้จัดจำหน่ายของบริษัทฯ ซึ่งกรมธรรม์ที่บริษัทฯ
  ซื้อไว้นี้ สามารถคุ้มครองความเสียหายส่วนใหญ่จากปัญหาหนี้สูญได้

  •
  นโยบายการตั้งสำรองหนี้สูญที่เข้มงวดในระบบบัญชีโดยลูกหนี้ที่เป็นตัวแทนผู้จัดจำหน่ายที่ค้างชำระเกิน
  90 วัน โดยไม่มีหลักประกันหรือสัญญากรมธรรมประกันภัยไม่คุ้มครองจะตั้งสำรองหนี้สูญร้อยละ
  100 ของยอดหนี้ค้างชำระทันที

2.  ความเสี่ยงจากนโยบายและมาตรการของรัฐ

  โครงการคอมพิวเตอร์ 2.5
  แสนเครื่องของภาครัฐบาลในการจัดหาคอมพิวเตอร์ให้แก่โรงเรียนต่างๆ ทั่วประเทศ
  ซึ่งคิดเป็นราว 20% จากยอดประมาณการ 1.46 ล้านเครื่องในปี 2549 ( ที่มา : IDC
  Report)
  ซึ่งอาจจะส่งผลกระทบต่อราคาเครื่องคอมพิวเตอร์ในตลาดได้โดยอาจใช้เป็นราคาอ้างอิง
  (Benchmark) และจะส่งผลกระทบต่อกำไรต่อหน่วย(Margin) ลดลงในท้ายสุด ทั้งนี้บริษัทฯได้
  ตะหนักถึงผลกระทบที่อาจจะเกิดขึ้นนี้โดยในอีกด้านหนึ่งก็เป็นโอกาสในการสร้างรายได้จากนโยบายนี้
  ซึ่งมีความเป็นไปได้ที่จะมีความต้องการส่วนเพิ่มทั้งจากโรงเรียนที่ได้รับการจัดสรรโดยตรงและจากบุคลากรทางการศึกษา
  เช่นครู อาจารย์ นอกเหนือจากจำนวนที่รัฐบาลจัดสรรให้
  นอกจากนี้ยังเพิ่มโอกาสในการจัดจำหน่ายอุปกรณ์ที่เกี่ยวข้องเพิ่มขึ้น เช่นอุปกรณ์ต่อพ่วงต่างๆ
  อะไหล่และการบริการเพิ่มขึ้น

3.  ความเสี่ยงจากการแข่งขัน

ธุรกิจขายส่งอุปกรณ์คอมพิวเตอร์ ถือเป็นธุรกิจที่มีการแข่งขันสูงและมีกำไรขั้นต้นอยู่ใน

  ระดับต่ำแต่เป็นอุตสาหกรรมที่มีขนาดใหญ่และมีการเติบโตสูง
  ดังนั้นราคาจะกลายเป็นกลยุทธหลักในการแข่งขันกันในตลาดปัจจุบันซึ่งอาจจะส่งผลกระทบต่อผลการดำเนินงานของบริษัทฯได้
  โดยประมาณการขนาดพีซีที่รวมคอมพิวเตอร์ตั้งโต๊ะ โน้ตบุ๊ค และแม่ข่ายที่ใช้ชิพเอ็กซ์ 86 ในปี
  2549 จะเติบโตอีก 1.46 ล้านเครื่อง จากปี 2548 ที่อยู่ในระดับ 1.2 ล้านเครื่อง
  เมื่อเทียบจากปีที่ 2547 ตลาดเติบโต ขึ้น 13.9% และคาดว่าจะขยายตัวจากปีนี้ 10.6%
  ด้านปัจจัยผลักดันการเติบโตในปี 2549 จะอยู่ที่ โน้ตบุ๊ค ซึ่งเติบโตสูงคิดเป็นสัดส่วน 26%
  ของตลาดรวมหรือประมาณ 3.9 แสนเครื่อง เป็นผลมาจากราคาเครื่องที่ปรับลดลง
  ตลอดจนการตอบรับกลุ่มคอนซูเมอร์และแคมเปญของผู้ค้า
  จากตัวเลขการเติบโตของตลาดโน้ตบุ๊คที่มีแนวโน้มที่สูงขึ้นนี้
  ซึ่งตลาดโน้ตบุ๊คนี้บริษัทฯยังไม่สามารถมีส่วนแบ่งการตลาดติดอันดับ 1 ใน 5
  เลยในขณะที่ตลาดคอมพิวเตอร์ตั้งโต๊ะ บริษัทฯ มีส่วนแบ่งการตลาดเป็นอันดับ 1
  ของเครื่องคอมพิวเตอร์แบรนด์คนไทยและติดอันดับ 3
  ของเครื่องคอมพิวเตอร์ตั้งโต๊ะทั้งหมดของตลาด
  ดังนั้นบริษัทฯจึงมีความสนใจที่จะเข้าไปมีส่วนแบ่งทางการตลาดโน้ตบุ๊คโดยอาศัยความแข็งแกร่งชื่อแบรนด์
  SVOA และเพื่อง่ายต่อการได้รับความไว้วางใจจากลูกค้า

  บริษัทฯ ได้พยายามลดความเสี่ยงจากการแข่งขัน
  ด้วยการเพิ่มช่องทางการจัดจำหน่ายที่หลากหลาย เพื่อให้มีการกระจายสินค้าไปถึงผู้บริโภคในทุกๆ
  ตลาด เช่น

  •
  ตัวแทนจำหน่ายบริษัทฯมีตัวแทนจำหน่ายครอบคลุมทั่วประเทศโดยมีตัวแทนจำหน่ายรายใหญ่ในจังหวัดเศรษฐกิจสำคัญ

  • ตลาดโมเดิร์นเทรด เป็นอีกช่องทางหนึ่งที่ทางบริษัทฯ เล็งเห็นถึงการเติบโตค่อนข้างสูง
  โดยบริษัทฯ ได้เริ่มนำสินค้า SVOA PC, Epson Printer, Scanner Mustek
  และผลิตภัณฑ์อื่นๆ ของบริษัทฯ เข้าไปจำหน่ายตั้งแต่กลางปี 2002 จนถึงปัจจุบัน

  • การยื่นประมูลในโครงการต่างๆ ของภาครัฐบาล และเอกชน

  • การขายตรงแก่บริษัทฯ / สถาบันขนาดใหญ่ (Corporate Account)

  • การเสนอเครื่องคอมพิวเตอร์เช่าแก่โรงเรียนหรือสถาบันการศึกษา

นอกเหนือจากจากแข่งขันทางด้านผลิตภัณฑ์แล้ว บริษัทฯ
ยังมองหาช่องทางอื่นเพื่อเพิ่มรายได้ในส่วนของการให้บริการอีกด้วย
เนื่องจากแนวโน้มด้านการบริการทางด้านไอทีที่เพิ่มขึ้นถึง 30% คิดเป็นมูลค่าตลาดประมาณ 2-3
พันล้านบาท บริษัทฯ จึงได้แยกธุรกิจบริการออกมาเพื่อให้

ชัดเจนมากขึ้นโดยแบ่งเป็น 5 ประเภทหลักได้แก่

  • การเป็นคอนแทรค เซอร์วิส พาร์ทเนอร์ (Contract Service Partner)
  โดยบริษัทฯจะทำหน้าที่ดูแลสินค้าที่เป็นแบรนด์
  จากต่างประเทศที่ได้รับการแต่งตั้งอย่างเป็นทางการ

• การให้บริการเฮ้าส์แบรนด์ เซอร์วิส (House Brand) โดยจะเน้นแบรนด์ของเอสวีโอเอเอง

  • การให้บริการเมนเทนแนนซ์ คอนแทรค หรือโปรเจค คอนแทรค (Maintenace Contract
  / Project Contract) ทำหน้าที่ดูแลสินค้าแบรนด์จากทั้งต่างประเทศและในประเทศสำหรับ

  ลูกค้าหน่วยงานรัฐ บริษัทขนาดใหญ่ รวมถึงเอสเอ็มอี

  • การให้บริการ อาฟเตอร์ วอรันตี เซอร์วิส (After Warranty Service)
  บริการหลังการขายสำหรับลูกค้าทุกประเภท

• บริการขายอุปกรณ์ และอะไหล่

โดยบริการดังกล่าวลูกค้าสามารถใช้บริการได้ผ่านช่องทางศูนย์บริการของเอสวีโอเอที่มีอยู่ประมาณ
13 สาขาทั่วประเทศ ไอทีคลินิก 30 สาขา และศูนย์เอสวีโอเอ ออธอไรซ์ เซอร์วิส

เซ็นเตอร์ 128 สาขา และในปลายปี 2548
มีการขยายช่องทางเพิ่มขึ้นจากที่มีอยู่โดยเฉพาะส่วนของไอที คลินิก จะต่อยอดออกเป็นไอที คลินิก
คอนเนอร์ ที่ตั้งอยู่ตามโมเดิร์นเทรดต่างๆ เช่น โลตัส

บิ๊กซี และคาร์ฟูร์ ซึ่งจะเป็นการเพิ่มความสะดวกในการให้บริการคอมพิวเตอร์แก่ลูกค้า

4.  ความเสี่ยงจาการที่บริษัทมีผู้ถือหุ้นรายใหญ่ ซึ่งถือหุ้นเกินร้อยละ 25

ณ วันที่ 15 ธันวาคม 2548( ซึ่งเป็นวันปิดสมุดทะเบียนผู้ถือหุ้นครั้งล่าสุด )
ผู้ถือหุ้นรายใหญ่ของบริษัทคือ บริษัท แอ็ปซิลอน เวนเจอร์ พีทีอี จำกัด ถือหุ้นคิดเป็นสัดส่วนร้อยละ
27.84 และพันธมิตรธุรกิจคือ นายมินทร์ อิงค์ธเนศ ถือหุ้นเป็นสัดส่วนร้อยละ 12.94
ซึ่งสัดส่วนการร่วมถือหุ้นของผู้ถือหุ้นใหญ่ดังกล่าว ทำให้สามารถควบคุมมติที่ประชุมผู้ถือหุ้นได้
ในเรื่องที่กฎหมายหรือข้อบังคับบริษัทกำหนดให้ต้องได้รับเสียงไม่น้อยกว่า 3 ใน 4 ของจำนวนเสียง
ของผู้ถือหุ้นที่มาประชุมและมีสิทธิออกเสียง เนื่องจากผู้ถือหุ้นรายใหญ่สามารถใช้เสียงซึ่งเกินร้อยละ
25 สำหรับการใช้สิทธิในการคัดค้านในมติต่าง ๆ ได้ ส่งผลให้ผู้ถือหุ้นรายอื่น
ไม่อาจถ่วงดุลการออกเสียงของผู้ถือหุ้นรายใหญ่ได้